જેના કારણે રોડ રસ્તા પર કરેલ વાહન પાર્કિંગથી અનેક આવન જાવન કરતાં વાહનોને ભારે તકલીફ પડી રહી છે. ત્યારે કોઈ જોનાર ન હોય અને કોઈ સાંભળનાર ન હોય તેમ હરભૂમિ બાલ ગોપાલ કી હોય તેમ વેપારીઓએ અડીંગો જમાવીને પોલીસને પણ ગાંઠતા નથી. નિયમોનુસાર પોલીસ તથા પાલિકા બંનેની જવાબદારી હોવા છતાં આ વેપારીઓ સામે દંડાત્મક કાર્યવાહી કરવાને બદલે આ દબાણકારોને હટાવવા કોઈ જ પગલાં લેતી નથી. આજે પાટનગર લારી, ગલ્લા કરતાં રોડ રસ્તા પર ટ્રેક્ટરો ટ્રોલી લઈને આવતાં ધંધાર્થીઓનો જમાવડો વધારે થઈ ગયો છે. મુખ્ય માર્ગ પર ઊભી ટ્રોલી ટ્રેક્ટરો નંબર પ્લેટ કે ગાડીનાં કાગળો પણ હોતા નથી અને ઘણીવાર રાત્રે વાહનચાલકોને રોડ રસ્તા પર બેફામ અડીંગો જમાવી મુકેલા વાહનો પણ ન દેખાતા એક્સિડેન્ટ થવાનો ભય રહેલો છે. ત્યારે બેફામ બની ગમે ત્યાં વાહનો પાર્ક કરીને ધંધો કરતાં આ ધંધાર્થીઓ સામે કાર્યવાહી કરવા લોકોની માંગ ધીરે ધીરે ઊઠી રહી છે.